Аӡбарҭа Надир Џьинал изы аӡбамҭа амԥсахӡеит
© Sputnik / Акоп Кущян Верховный суд
© Sputnik / Акоп Кущян
Надир Џьинал Аԥсны акультура уаанӡатәи аминистр Гудиса Агрба рыхәқәа акырӡа иацҵаны алашареи абжьи рзы ахархәагақәа раахәараан имҩаԥигаз ацәгьоура дацхраауан ҳәа гәҩарас дҟаҵоуп.
Аҟәа, лаҵара 6 – Sputnik, Асмаҭ Ҵәыџьԥҳа. Аԥсны Иреиҳаӡоу аӡбарҭа ашьаусқәа рзы Ахашшааратә коллегиа Апрокуратура хада аҳәынҭқарратә мал аӷьычра далахәуп ҳәа ишьоу Надир Џьинал изыҳәа инанашьҭыз азыҳәа нарымгӡеит. Иаанкылоу иганахьала ирыдкылоу аӡбамҭа еиҭахәаԥшны аҩнытә баандаҩра иацырҵеит лаҵара 19 аҟынӡа.
Аԥсны акультура аминистрс иҟаз Гәдиса Агрба имаҵура дамхын жәабран 11 азы. Анаҩс имаҵзура ихы иархәаны аҳәынҭқарратә мазара итәитәит иагьнихит ҳәа хараны идырҵоит. Иара дырбаандаҩын мшаԥымза 26 рзы.
Апрокуратура адыррала аҳәынҭқарра иаҭоу аматериалтә ԥхасҭа 14 миллиони 300 нызқьмааҭ артәеит.
Гудиса Агрба Аҟәатәи ақалақьтә ӡбарҭа аӡбрала рашәара 19 рҟынӡа дырбаандаҩын. Аԥсны Иреиҳаӡоу аӡбарҭа ашьаусқәа рзы Ахашшааратә коллегиа Гәдиса Агрба идукат азыҳәа наишьҭит, аха уи нарымгӡеит.